**Likumprojekta “Grozījumi Maksājumu pakalpojumu un elektroniskās naudas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Likumprojekts “Grozījumi Maksājumu pakalpojumu un elektroniskās naudas likumā” (turpmāk – likumprojekts) tiek virzīts vienlaicīgi ar grozījumiem Elektronisko sakaru likumā, grozījumiem Azartspēļu un izložu likumā un grozījumiem Latvijas Administratīvo pārkāpumu kodeksā.Likumprojekta mērķis ir nodrošināt sabiedrības interešu aizstāvību un uzlabot nodokļu administrēšanas procesa regulējumu cīņai pret izvairīšanos no nodokļu nomaksas digitālās ekonomikas jomā, paredzot noteikt pienākumu kredītiestādēm un citiem maksājumu pakalpojumu sniedzējiem atteikt Latvijas Republikas rezidentu attālināto maksājumu veikšanu Latvijas Republikā nelicencētam interaktīvo azartspēļu vai interaktīvo izložu organizētājam un ziņot par to Valsts ieņēmumu dienestam . Savukārt Valsts ieņēmumu dienestam, iedarbinot informācijas apmaiņas mehānismu ar kredītiestādēm un citiem maksājumu pakalpojumu sniedzējiem par konkrētās personas naudas plūsmu, ir prognozējama spēlētāju “pāriešana” uz Latvijas Republikā licencētajām interaktīvajām azartspēļu vai interaktīvo izložu tīmekļa vietnēm, mazinot nelicencēto interaktīvo azartspēļu un izložu tirgus daļu.Likumprojekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Ministru kabineta 2019.gada 5.februāra sēdes protokollēmuma (prot. Nr.5 30.§) “Informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā”” 8.4.apakšpunktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***1. Pienākuma noteikšana kredītiestādēm un citiem maksājumu pakalpojumu sniedzējiem atteikt Latvijas Republikas rezidentu attālināto maksājumu veikšanu Latvijas Republikā nelicencētam interaktīvo azartspēļu vai interaktīvo izložu organizētājam, paziņojot par to Valsts ieņēmumu dienestam.***Atbilstoši azartspēļu nozares datu starptautiskā specializēta uzņēmuma H2 Gambling Capital 2018.gada pētījumam Latvijas Republikā nelicencētā interaktīvo azartspēļu tirgus īpatsvars ir 6. lielākais Eiropā - 66% jeb 22,3 milj. *euro*. Turklāt ir konstatēti gadījumi, kad interaktīvo azartspēļu organizētāji, kas ir licencēti citā valstī, nav saņēmuši licences Latvijas Republikā, savukārt tīmekļa vietnes ir pieejamas latviešu valodā. Tādejādi secināms, ka šādas tīmekļa vietnes darbojas Latvijas Republikas ekonomiskajā vidē, tomēr organizētāji izvairās no nodokļu nomaksas Latvijas Republikā. Viens no efektīvākajiem veidiem, kā ierobežot nelicencēto interaktīvā azartspēļu un izložu tirgus segmentu, kas tiek plaši piemērots Eiropas Savienības valstu starpā, ir maksājumu aizliegums nelicencētam interaktīvo azartspēļu vai interaktīvo izložu organizētājam. Čehijā azartspēļu organizētāji, kas nav saņēmuši licenci azartspēļu organizēšanai, tiek iekļauti melnajā sarakstā. Tiklīdz azartspēļu organizētājs ir iekļauts melnajā sarakstā, maksājumu operatoriem un interneta pakalpojumu sniedzējiem ir pienākums bloķēt visus maksājumus (no un uz), kā arī bloķēt šo personu tīmekļa vietni.[[1]](#footnote-1)Dānijas uzraugošajai institūcijai ir tiesības bloķēt maksājumu pakalpojumus azartspēļu organizētājam, kurš piedāvā azartspēļu pakalpojumus Dānijā bez licences.[[2]](#footnote-2)Vācijas uzraugošās institūcijas var piemērot maksājumu bloķēšanu tiem ārvalstu operatoriem, kas sniedza nelicencētus azartspēļu pakalpojumus Vācijas iedzīvotājiem.[[3]](#footnote-3)Likumprojekts paredz noteikt pienākumu kredītiestādēm un maksājumu pakalpojumu sniedzējiem atteikt attālināto maksājumu veikšanu Latvijas Republikas rezidentam ar izsniegto maksājumu karti Latvijas Republikā nelicencētam interaktīvo azartspēļu un interaktīvo izložu organizētājam.Vienlaikus Valsts ieņēmumu dienests esošā regulējuma ietvaros nevar iegūt informāciju par nelicencēto interaktīvo azartspēļu vai interaktīvo izložu organizētāja tīmekļa vietņu apgrozījumu Latvijas Republikas ekonomiskajā vidē.Ņemot vērā esošo starptautiskās administratīvās sadarbības sistēmu, lai Valsts ieņēmumu dienests varētu pieprasīt informāciju no ārvalsts nodokļu administrācijas par ārvalsts komersanta darījumu vērtību Latvijas Republikā, Valsts ieņēmumu dienestam ir pienākums nodrošināt pierādījumus par iespējamo nodokļu nemaksāšanu Latvijas Republikā. Savukārt vienīgais veids, kādā iegūt minētos pierādījumus, ir iegūt informāciju no kredītiestādēm un citiem maksājumu pakalpojumu sniedzējiem par kredītiestāžu un maksājumu iestāžu piemēroto atteikumu maksājumu veikšanai attiecīgajiem ārvalstu komersantiem no Latvijas Republikas. Ievērojot likuma “Par nodokļiem un nodevām” 23.panta regulējumu, Valsts ieņēmumu dienestam ir tiesības nodokļu revīzijas (audita) rezultātā precizēt nodokļu apmēru atbilstoši nodokļus reglamentējošiem normatīviem aktiem. Pēc papildu noteikto maksājumu veikšanas Valsts ieņēmumu dienestam ir paredzētas tiesības iedarbināt starptautiskās piedziņas sistēmu atbilstoši likuma “Par nodokļiem un nodevām” 52.panta pirmajai daļai (ar ko pārņemtas 2010.gada 16.marta Padomes direktīvas 2010/24/ES par savstarpēju palīdzību prasījumu piedziņā saistībā ar noteiktiem maksājumiem, nodokļiem, un citiem pasākumiem prasības), proti, tas atļauj izpildi pieprasījuma saņēmējā dalībvalstī, un iespēju vērsties Eiropas Savienības dalībvalsts pieprasījuma saņēmēja iestādē ar palīdzības pieprasījumu par piedziņu. Ja nodokļu prasījuma summa nav samaksāta nodokļu likumos vai citos normatīvajos aktos noteiktajā termiņā, nodokļu prasījums ir izpildāms un Latvijas Republikā ir veiktas darbības tā piedziņai. Attiecībā uz trešajās valstīs reģistrēto komersantu Valsts ieņēmumu dienesta papildu noteikto maksājumu piedziņai tiks iedarbināta Konvencija par savstarpējo administratīvo palīdzību nodokļu jomā (stājās spēkā 2014.gada 1.novembrī), kas paredz visus iespējamos administratīvās sadarbības veidus starp līgumslēdzēju pusēm attiecībā uz nodokļu uzlikšanu un iekasēšanu, ar mērķi cīnīties pret izvairīšanos no nodokļu nomaksas un nodokļu nemaksāšanu, tai skaitā nodrošināt nodokļu prasījumu piedziņu.Ievērojot iepriekš minēto, nepieciešams veikt grozījumus Maksājumu pakalpojumu un elektroniskas naudas likumā, paredzot pienākumu kredītiestādēm un citiem maksājumu pakalpojumu sniedzējiem sniegt Valsts ieņēmumu dienestam atteikumu pārskatu par kredītiestāžu un citu maksājumu pakalpojumu sniedzēju par Latvijas Republikas rezidentu attālināto maksājumu pieteikumiem Latvijas Republikā nelicencētam interaktīvo azartspēļu un interaktīvo izložu organizētājam.Minētais regulējums ļautu ne tikai noteikt tīmekļa vietņu apgrozījumu Latvijas ekonomiskajā vidē, bet arī konstatēt, veicot nodokļu administrēšanas pasākumus, fizisko personu laimestu apmēru, kas nav deklarēts un par kuru nav veikti nodokļu maksājumi. No likuma “Par iedzīvotāju ienākuma nodokli” 24.panta izriet, ka vienreizēji izložu vai azartspēļu laimesti, kā arī laimestu summas un laimestu daļas līdz 3 000 *euro* (ieskaitot) ar iedzīvotāju ienākuma nodokli aplikti netiek, bet laimesta daļai virs 3 000 līdz 62 800 *euro* tiek piemērota iedzīvotāju ienākuma nodokļa likme 23 procentu apmērā, savukārt laimesta daļai virs 62 800 *euro* iedzīvotāju ienākuma nodokļa likme ir 31,4 procenti. Savukārt, saskaņā ar likumu “Par izložu un azartspēļu nodevu un nodokli” azartspēļu un izložu organizētāju gūtie ienākumi būtu apliekami ar azartspēļu nodokli 10% no ieņēmumiem.Iedarbinot informācijas apmaiņas mehānismu starp Valsts ieņēmumu dienestu un Izložu un azartspēļu uzraudzības inspekciju par tīmekļa vietnēm, kuru darbība nav ierobežota, Izložu un azartspēļu uzraudzības inspekcijai būs papildu informācijas avots, kas ļaus laicīgi pieņemt lēmumu par piekļuves ierobežošanu Latvijas Republikā nelicencēta interaktīvo azartspēļu vai izložu organizētāja tīmekļa vietnei.Eiropas azartspēļu uzraudzības iestādēm tiks izsūtīta informācija par starptautiskās piedziņas aktivizēšanu attiecībā uz ārvalstu komersantiem, kas nav licencējušies Latvijas Republikā, bet gūst ar nodokli apliekamo ienākumu, darbojoties Latvijas ekonomiskajā vidē.Papildus ir paredzēts uzrunāt “elektronisko maku” turētājus, kas piedāvā pakalpojumu Latvijas Republikas rezidentiem (uz tiem attiecās arī noziedzīgi iegūto līdzekļu legalizēšanas un terorisma finansēšanas novēršanas sistēmā paredzētie klientu identificēšanas nosacījumi, kā arī citas Latvijas normatīvo aktu prasības, ko tie uzņemas, piedāvājot pakalpojumus Latvijas ekonomiskajā zonā), informējot, ka Latvijas Republikas rezidentu attālinātie maksājumi un pārskaitījumi uz Latvijas Republikā nelicencēto interaktīvo azartspēļu un interaktīvo izložu organizētājiem ir aizliegti.***2. Informācijas sniegšana Valsts ieņēmumu dienestam.***Likumprojekts nebūtiski palielinās administratīvo slogu kredītiestādēm un citiem maksājumu pakalpojumu sniedzējiem (pienākums sniegt Valsts ieņēmumu dienestam to rīcībā esošu informāciju), taču sagaidāms, ka tas pozitīvi ietekmēs cīņu pret izvairīšanos no nodokļu nomaksas un veicinās labprātīgu nodokļu nomaksu. Turklāt informācijas, kas jau ir subjekta rīcībā, sniegšana Valsts ieņēmumu dienestam parasti nerada lielu administratīvo slogu subjektam.Rezultātā tiek labvēlīgi ietekmēta uzņēmējdarbības vide un tiks veicināta godīga konkurence interaktīvo azartspēļu un izložu jomā Latvijas Republikā.***3. Pamatojums privātpersonu pamattiesību ierobežojumam.***Fizisko personu pamattiesības un brīvības, it īpaši uz privātās dzīves neaizskaramību, attiecībā uz fiziskās personas datu apstrādi aizsargā Latvijas Republikas Satversmes 96.pants, kas nosaka, ka ikvienai personai ir tiesības uz privātās dzīves, mājokļa un korespondences neaizskaramību.Savukārt Satversmes 116.pants nosaka, ka šīs tiesības var ierobežot likumā paredzētajos gadījumos, lai aizsargātu citu cilvēku tiesības, demokrātisko valsts iekārtu, sabiedrības drošību, labklājību un tikumību.Likumprojektā ietvertais regulējums ir vērsts uz leģitīma mērķa – sabiedrības labklājības veicināšana – sasniegšanu. Cīņa pret izvairīšanos no nodokļu nomaksas palielina budžeta ieņēmumus, kā arī uzlabo uzņēmējdarbības vidi. Turklāt, pieprasot informāciju no likumprojektā noteiktajiem subjektiem, Valsts ieņēmumu dienests varēs iegūt informāciju, kādu, ņemot vērā digitālās ekonomikas darbības principus, parasti nav iespējams iegūt, izmantojot citu, mazāk ierobežojošu līdzekli. Savukārt informācijas apjoms, ko saņems Valsts ieņēmumu dienests, nebūs lielāks, kā nepieciešams leģitīma mērķa sasniegšanai. Informācija, kas tiks saņemta par privātpersonu no trešajām personām (kredītiestādēm, maksājumu pakalpojumu sniedzējiem) būs tāda, kas nepieciešama iespējamu nodokļu nemaksāšanas gadījumu identificēšanai un saturēs datus par darījumiem (darījumu skaitu un ar to saistīto apgrozījumu). Turklāt uzņēmējdarbības vidē tiks veidota vienlīdzīga un godīga konkurence starp komersantiem, kas skar arī godīgu nodokļu nomaksu visiem nozarē esošajiem dalībniekiem. Ievērojot minēto, labums, ko gūs sabiedrība, būs lielāks kā privātpersonu tiesību ierobežojums, līdz ar to likumprojektā ietvertais regulējums ir samērīgs. |
| 3. | Projekta izstrādē iesaistītās institūcijas un publiskās personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attieksies uz fiziskām personām, kas ir Latvijas Republikas rezidenti, un maksājumu pakalpojumu sniedzējiem.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nebūtiski palielinās administratīvo slogu maksājumu pakalpojumu sniedzējiem (pienākums sniegt Valsts ieņēmumu dienestam to rīcībā esošu informāciju), taču sagaidāms, ka tas pozitīvi ietekmēs cīņu pret izvairīšanos no nodokļu nomaksas un veicinās labprātīgu nodokļu nomaksu. |
| 3. | Administratīvo izmaksu monetārs novērtējums | Šobrīd nav iespējams precīzi noteikt. |
| 4. | Atbilstības izmaksu monetārs novērtējums | Likumprojekts neparedz radīt jaunu informāciju, bet gan sniegt kredītiestāžu un citu maksājumu pakalpojumu sniedzēju rīcībā jau esošu informāciju. Precīzu monetāru izvērtējumu administratīvajam slogam šobrīd nav iespējams noteikt, tomēr tas nav būtisks. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 3 400 000 | 0 | 3 400 000 | 0 | 3 400 000 | 3 400 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 2 280 000 | 0 | 2 280 000 | 0 | 2 280 000 | 2 280 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 1 120 000 | 0 | 1 120 000 | 0 | 1 120 000 | 1 120 000 |
| 2. Budžeta izdevumi | 0 | 0 | 0 | 0 |  | 0 | 0 |
| 2.1. valsts pamatbudžets | 0 | 0 | 0 | 0 |  | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 3 400 000 | 0 | 3 400 000 | 0 | 3 400 000 | 3 400 000 |
| 3.1. valsts pamatbudžets | 0 | 2 280 000 | 0 | 2 280 000 | 0 | 2 280 000 | 2 280 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 1 120 000 | 0 | 1 120 000 | 0 | 1 120 000 | 1 120 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 |  | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Provizorisks aprēķins veikts atbilstoši Finanšu nozares asociācijas sniegtajai informācijai, azartspēļu nozares datu specializētā uzņēmuma H2 Gambling Capital 2018.gada pētījuma rezultātiem un Latvijas Interaktīvo azartspēļu biedrības apkopotajai informācijai. H2 Gambling Capital 2018.gadā veiktajā pētījumā norādīts, ka Latvijas Republikā nelegālā interaktīvo azartspēļu tirgus īpatsvars ir 6. lielākais Eiropā - 66% jeb 22,3 milj. *euro*.Faktiski nelegālo interaktīvo azartspēļu ieņēmumi veidojas no fizisku personu – spēlētāju iemaksām. Interaktīvajā vidē maksājumi tiek veikti, izmantojot kredītiestāžu kontus, citus Latvijas Republikā pieejamos maksājumu pakalpojumu sniedzējus, kā arī “elektroniskos makus”. Pēc Finanšu nozares asociācijas aplēsēm, analizējot darījumu apjomu pēc uz interaktīvajām azartspēlēm attiecināmo darījuma koda, uz ES un trešajām valstīm caur kredītiestādēm Latvijas Republikā tiek veikti darījumi vismaz 11 milj. *euro* gadā. Savukārt Latvijas Interaktīvo azartspēļu biedrības sniegtā informācija liecina, ka liela finanšu līdzekļu plūsma uz Latvijas Republikā nelicencēto interaktīvo azartspēļu vietnēm ir izmantojot “elektroniskos makus” un caur vienu šādu “elektronisko maku” mēnesī tas ir apmēram 1 milj. *euro*, t.i., gadā 12 milj. *euro*.Tie ir Latvijas Republikā veikti maksājumi uz Latvijas Republikā nelicencētiem azartspēļu organizatoru kontiem (ārvalstu komersantiem).Aprēķins pamatojas uz konservatīvu  pieņēmumu, izmantojot nozares sniegto informāciju par maksājumiem kredītiestādēs, t.i., **11 milj. *euro***, un 5 lielākos “elektroniskos makus”, par kuriem ir saņemta informācija no nozares, t.i., 5 x 12 milj. *euro* = **60 milj. *euro*.** Aprēķinā izmantota nodokļu aprēķināšanas metodoloģija kāda tā būtu, veicot aprēķinus par legāli gūtajiem ienākumiem, ja persona tiktu reģistrēta kā nodokļu maksātājs, atbilstoši nodokļus reglamentējošiem normatīviem aktiem.Pēc Latvijas Interaktīvo azartspēļu biedrības aplēsēm, iespējamais spēlētāju laimests ir 60% no spēlētāju veiktajiem maksājumiem, t.i., tie ir spēlētāju laimesti, kuri nav deklarēti un netiek aplikti ar iedzīvotāju ienākuma nodokli atbilstoši likuma “Par iedzīvotāju ienākuma nodokli” 15.panta 24.daļā noteiktajam, ka izložu vai azartspēļu laimests, kas pārsniedz 3 000 *euro*, un tas izmaksāts vienā reizē vai summējot visā azartspēles organizēšanas vietas apmeklējuma laikā, izložu vai azartspēļu laimesta daļai, kas pārsniedz 3 000 *euro*, bet nepārsniedz 62 800 *euro* taksācijas gada laikā piemēro nodokļa likmi 23 % apmērā, bet izložu vai azartspēļu laimesta daļai, kas pārsniedz 62 800 *euro* piemēro nodokļa likmi 31,4 % apmērā. *Fiziskajai personai, kas darbojas nelicencētajās interaktīvajās azartspēlēs, papildu nosakāmie maksājumi*(**11milj. *euro* + 60 milj. *euro*) x 0,60 = 42,6 milj. *euro* – maksājumu summa, kas tiek ieskaitīta fizisko personu kontos.** Aprēķinam nav ņemta vērā (atskaitīta) laimestu summa, kas nav apliekama, tāpat, kā laimesti, kuri ir apliekami ar 31,4 % likmi, bet izmantota  vidējā laimesta nodokļa (iedzīvotāju ienākuma nodokļa) 23% likme.**42,6 milj. *euro* x 0,23 = 9,8 milj. *euro*. – iedzīvotāju ienākuma nodokļa summa par izmaksātājiem laimestiem nelicencētajā interaktīvajā vidē, kas nav deklarēta.** Saskaņā ar likuma “Par nodokļiem un nodevām” 32.panta “Atbildība par budžetā iemaksājamā nodokļa apmēra samazināšanu vai no budžeta atmaksājamā nodokļa apmēra nepamatotu palielināšanu” piekto daļu, kas nosaka, ka par konstatēto nodokļu pārkāpumu, ja budžetā iemaksājamā nodokļu samazinājums pārsniedz 15% no deklarējamās summas, soda naudu uzliek 30% apmērā no nedeklarētās budžetā iemaksājamā nodokļa apmēru. Ņemot vērā, ka fiziskas personas gūtais ienākums ir no Latvijas Republikā nelicencētās, t.i., nereģistrētas saimnieciskās darbības, tad ir piemērojams iepriekš minētais soda naudas apmērs.**9,8 milj. *euro* x 0,30 = 2,94 milj. *euro* – soda naudas summa, kas būtu piemērojama nedeklarētiem ar iedzīvotāju ienākuma nodokli (laimesta nodokli) apliekamiem ienākumiem.**Pieņemot, ka nodokļu administrācijas kapacitāte ļauj realizēt nodokļu kontroles pasākumus 5% gadījumos, paredzamie budžeta ieņēmumi varētu būt:**9,8 milj. *euro* x 0,05= 0,48 milj. *euro* - iedzīvotāju ienākuma nodoklis****2,94 milj. *euro* x 0,1 = 0,29 milj. *euro*** *-* ***soda nauda****Ārvalstu komersantiem, kas nelicencēti darbojas Latvijas ekonomiskajā vidē, papildu nosakāmie maksājumi*Attiecībā uz Latvijas Republikā nereģistrēto, bet citās ES dalībvalstīs vai EEZ reģistrēto, t.i., Latvijas Republikā nelicencēto, bet Latvijas Republikā darbojošos interaktīvo azartspēļu organizētājiem ir iespējams iegūt informāciju par to gūtajiem ienākumiem. Izmantojot kredītiestāžu un citu maksājumu pakalpojumu sniegto informāciju, nodokļu administrācijai ir iespējams iekasēt:1. nodokļu ieņēmumus valsts budžetā par Latvijas Republikā gūtajiem ienākumiem, kas ir ar azartspēļu nodokli apliekamais objekts;
2. soda naudu par Latvijas Republikā nereģistrētas saimnieciskās darbības veikšanu.

Saskaņā ar Azartspēļu un izložu likuma 88.pantu personu, kas organizē azartspēles vai izlozes bez Izložu un azartspēļu uzraudzības inspekcija izsniegtās licences, šādu darbību rezultātā gūtie ienākumi ieskaitāmi valsts budžetā. Tādējādi, izmantojot iepriekšējo aprēķinu, redzams, ka Latvijas Republikā nelicencēto azartspēļu vai izložu organizētāju gūtie ienākumi ir **11 milj. *euro* + 60 milj. *euro* -**  **42,6 milj. *euro* = 28,4 milj. *euro***, kas saskaņā ar likumu “Par izložu un azartspēļu nodevu un nodokli” būtu apliekami ar azartspēļu nodokli 10% no ieņēmumiem, no kuriem atskaitīti laimesti, t.i., **28,4 milj. *euro* x 0,1 = 2,84 milj. *euro***. Vienlaikus saskaņā ar likuma “Par nodokļiem un nodevām” 34.panta “Atbildība par saimnieciskās darbības veikšanu, nereģistrējoties kā nodokļu maksātājam, un citiem nodokļu pārkāpumiem” pirmo daļuir maksājama soda nauda 100% apmērā no valsts budžetā ieskaitāmās nodokļa summas, t.i., **2,84 milj. *euro***. Tādējādi no Latvijas Republikā nelicencētā azartspēļu organizētāja valsts budžetā būtu ieskaitāmi azartspēļu nodoklis 2,84 milj. *euro* un aprēķinātā soda nauda 2,84 milj. *euro*, kopā 5,68 milj. *euro*.Pieņemot, ka nodokļu administrācijas kapacitāte nodrošina 10% apmērā realizēt nodokļu kontroles pasākumus, paredzamie budžeta ieņēmumi varētu būt :**2,84** **milj. *euro* x 0,1 = 0,28 milj. *euro – azartspēļu nodoklis*****2,84** **milj. *euro* x 0,1 = 0,28 milj. *euro – soda nauda****Preventīvais (ilgtermiņa) efekts, kā arī personu parēja uz licencēto vidi*Piedziņas darbībām no ārvalstu komersanta tiks iedarbināts starptautiskās piedziņas mehānisms.Ņemot vērā minētās aktivitātes, ir prognozējama spēlētāju “pāriešana” uz Latvijas Republikā licencētajām interaktīvajām azartspēlēm un interaktīvajām izlozēm (to apstiprina arī Latvijas Interaktīvo azartspēļu biedrības pārstāvju izteiktās prognozes), kā arī jaunu interaktīvo azartspēļu organizētāju ienākšana Latvijas Republikas tirgū, kā rezultātā palielināsies budžeta ieņēmumi - gan laimestu nodoklis (fizisku personu iedzīvotāju ienākuma nodokļa maksājumi), pieņemot, ka laimesti licencētajā vidē palielināsies vismaz par 10% jeb **42,6 milj. *euro* x 0,1 = 4,26 milj. *euro*** un attiecīgi par laimestiem maksājamais IIN būs **4,26 milj. *euro* x 0,23 = 0,97 milj. *euro*,** gan attiecīgi komersantu ienākumu pieaugums varētu būt 60% apmērā **28,4 milj. *euro* x 0,6 = 17,05 milj. *euro*** un attiecīgi tiktu iekasētsazartspēļu nodoklis **17,05 milj. *euro* x 0,1= 1,71 milj. *euro*.*****Azartspēļu nodokļa kopējā summa ir* 0,28 milj. *euro+*1,71 milj. *euro = 1,99* milj. *euro*** ***Iedzīvotāju ienākuma nodokļa kopējā summa ir* 0,48 milj. *euro +* 0,97 milj. *euro = 1,45* milj. *euro.***Fiskālā ietekme iekļauta vidējā termiņa budžeta ieņēmumu prognozēs, pamatojoties uz 2019.gada 5.februārī Ministru kabinetā apstiprināto informatīvo ziņojumu “Par makroekonomiski rādītāju, ieņēmumu un vispārējās valdības budžeta bilances prognozēm 2019.-2021.gadā”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi Elektronisko sakaru likumā, Grozījumi Azartspēļu un izložu likumā, Grozījumi Latvijas Administratīvo pārkāpumu kodeksā. |
| 2. | Atbildīgā institūcija | Finanšu ministrija. |
| 3. | Cita informācija | Grozījumi saistītajā Kredītiestāžu likumā netiks veikti, ņemot vērā š.g. 31.janvārī otrajā lasījumā izskatīto un Budžeta un finanšu (nodokļu) komisijas atbalstīto priekšlikumu likumprojektam “Grozījumi Kredītiestāžu likumā” (Nr.79/Lp13), papildinot 62.pantu ar 9.2 daļu šādā redakcijā “Kredītiestāde ziņas par klientu, viņa kontiem un veiktajiem darījumiem citām personām sniedz, ja to nosaka Maksājumu pakalpojumu un elektroniskās naudas likums.”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Likumprojekts šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts izstrādāts, pamatojoties uz Ministru kabineta 2019.gada 5.februāra sēdes protokollēmuma (prot. Nr.5 30.§) “Informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā”” 8.4.apakšpunktā doto uzdevumu. |
| 2. | Sabiedrības līdzdalība projekta izstrādē | Sabiedrības pārstāvji par likumprojektu varēs sniegt savu viedokli gadskārtējā valsts budžeta likumprojekta izskatīšanas procesā. |
| 3. | Sabiedrības līdzdalības rezultāti | Sabiedrības pārstāvji varēs līdzdarboties likumprojekta izskatīšanas procesā, rakstveidā sniedzot viedokļus par likumprojektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošo institūciju likvidācija vai reorganizācija netiek paredzēta. Funkcijas un uzdevumi netiek grozīti. Likumprojekts tiks realizēts esošo cilvēkresursu un finansējuma ietvaros.  |
| 3. | Cita informācija | Nav. |

Finanšu ministrs J.Reirs

Šidlovskis, 67083894

Edgars.Sidlovskis@fm.gov.lv

1. Roshler Carl (ed.), The Gambling Law Review, Law Bussines Research, 2016, 99.lpp. [↑](#footnote-ref-1)
2. Roshler Carl (ed.), The Gambling Law Review, Law Bussines Research, 2016, 110.lpp. [↑](#footnote-ref-2)
3. Roshler Carl (ed.), The Gambling Law Review, Law Bussines Research, 2016, 135.-136.lpp. [↑](#footnote-ref-3)